
O ascultă articolul 


Cel mai eficient mod de a distruge un popor este să-i interzici și să-i anulezi înțelegerea despre propria istorie. 


George Orwell 


Știu că e desuet, dar eu încă mă mai uimesc şi mă mai revolt când ingineria socială se face pe faţă. Parcă tot mă mai aştept la puţin respect, la puţină 
perdea, la puţin bla-bla, un suc, o prăjitură. 


Aș fi zis că e din cauza vârstei, dar mă văd obligată să constat că e mult mai grav: îmi lipsește o conștiință europeană adecvată. Am avut această revelaţie a 
neajunsurilor mele citind rezoluția Parlamentului European privind „conștiința istorică europeană” (http://mww.europarl.europa.eu/doceo/document/TA-9- 
2024-0030_RO.html), rezoluţie adoptată pe 17 ianuarie 2024. 


Sigur, prima reacţie a fost să mă simt prost că, la jumătatea lui ianuarie, când eu abia-mi mijeam cu teamă ochii către 2024, aleșii Europei trudeau deja de 
zor - nu la vreo chestie mundană (ca miile și miile de altele pe care le decid, într-un elan de regulare în lung, în lat și într-o dungă a vieţii omenești care 
trebuie că va rămâne în istorie ca record absolut al gândirii birocratice), ci la ceva cu adevărat major. Sau, cel puţin, așa sună. Pentru că, imediat după ce m- 
am jenat preţ de câteva secunde și mi-am mai făcut o cafea, am realizat că habar nu am ce este aia „conștiință istorică europeană”. Lacună impardonabilă 
pe care m-am învrednicit s-o corectez. 


Așadar, pentru cei interesaţi: „conștiința istorică europeană” este... Mister. Pe cele cinci pagini scrise mărunt ale actului normativ nu există nicio definiţie. 


Dar prea vrem totul mură în gură. Nu-și găsește omul conștiința istorică europeană așa, bătând din palme. Trebuie să muncim și noi puţin. Cu spiritul ludic 
de care dă mereu dovadă, Uniunea Europeană vrea să ne angajeze într-un joc de masă, ceva ca un quest euro-cetăţenesc, cu indicii presărate ici și colo, 
piste false, sugestii, fente, revelații. L-am jucat. Durează mult, pentru că presupune studiul unui purcoi de documente pline de eufemisme, butaforie și 
ezoterism birocratice, iar concluziile ar putea dezamăgi (instituţiile europene, cel puţin, nu par mulțumite), dar este foarte instructiv. Încerc să rezum mai jos 
pe cât posibil. 


Identitatea europeană nu există, dar se face 


Întâi de toate, mi-am zis, pentru a avea o conștiință (europeană), trebuie să ai o identitate (europeană). M-am temut că mă arunc, dar Parlamentul European 
pare să fie de acord cu această premisă, pentru că face trimitere, în preambulul rezoluţiei, la un studiu de fundamentare privind „identitatea europeană” 
(http://www.europarl.europa.eu/RegData/etudes/STUD/2017/585921/IPOL_STU(2017)585921_EN.pdf). Concluzia acestui studiu este că, hélas, așa ceva 


nu există. 
Autorii studiului se tânguie: care identitate europeană când noi nici Europa nu știm prea bine ce e: 


„Ce înseamnă, de fapt, Europa și la care Europă ne referim? Europa ca spațiu geografic? Europa în vreun sens cultural? Uniunea Europeană? Ori 
poate Europa ca un soi de utopie ori model «transcendental»?”. 


Alţii s-ar fi oprit aici; dacă „identitatea europeană” nu exista la data studiului, în 2017, lungi decade de la constituirea instituţiilor supranaţionale vest- 
europene și douăzeci de ani de la marea lor expansiune în est, șansele s-o mai facem noi de-acum încolo, și de-am vrea, bat spre zero. 


Cum spun chiar autorii studiului, „perspectivele (creării) unei identități europene propriu-zise par sumbre, având în vedere dificultăţile pe care le 
presupune construirea unei identități transnaţionale și, în special, cadrul politic existent acum”. 


Dar nu este ea, Uniunea Europeană, genul de entitate care să renunţe în fața realităţii. Ni se spune că „stimularea unui sentiment de apartenență 
europeană printre cetățeni este (încă) un lucru posibil”, de fapt, este chiar obligatoriu, „un sine qua non, dacă este ca Uniunea să continue să existe 
ca entitate politică, ceea ce presupune legitimitate și susținere publică”. 


Descoperim, astfel, intriga acestui joc extrem de pasionant: avem o entitate politică; ea vrea să continue să existe; pentru asta, are nevoie de legitimitate și 
susținere publică (oarecum absente, se deduce, pe moment); ambele necesită existenţa unei identități colective „europene”. Care identitate colectivă nu 
există. Ce facem? Cum ce facem? O creăm. 


Problemă: identitatea națională 


Primul lucru de care se izbesc autorii studiului după ce se plâng, preţ de câteva pagini, de complexitatea aproape imposibilă a temei, este identitatea 
națională. „Problema primordială”, suntem anunţaţi, este „ce facem cu statul naţional, care continuă să fie reperul politic predominant în Europa 
contemporană şi nu numai”. 


Statul naţional, ni se spune cu oarece năduf, este „modelul însuși de ordonare și organizare politică, socio-economică și culturală a societăţilor începând cu 
secolul XVII”, model capabil să creeze o identitate naţională bazându-se pe cinci elemente fundamentale: (1) un teritoriu istoric, ori, pardon, „patrie“; (2) o 
memorie istorică și mituri comune; (3) o cultură de masă comună; (4) drepturi și obligaţii juridice comune; (5) o economie comună. 


Sigur, fiind un studiu „european”, ni se precizează că, potrivit „experților”, toate astea nu creează decât o „comunitate imaginară”, pentru că „nici măcar 
în cele mai mici națiuni, oamenii nu-i vor cunoaște niciodată pe toți ceilalți membri, nu-i vor întâlni, nici măcar nu vor auzi de ei, dar, cu toate 
astea, în mintea fiecăruia va exista imaginea acestei comuniuni”, resimţită ca „fraternitate”. 


Dar, imaginară așa cum este ea, această identitate naţională „a reușit, de-a lungul ultimelor două secole, să facă milioane de oameni nu atât să 
omoare, cât să moară bucuroşi pentru astfel de fantezii limitate”. Naţiunile, ni se spune, sunt „doar niște artefacte culturale”; lor „le lipseşte o 
natură absolută şi vreo finalitate clară”. 


Mai să te simți prost că ai o identitate naţională, până afli că, de fapt, studiul, cântărește şansele și limitele încercării de a transfera tiparele de 
construcţie a identității naţionale la un nivel supranaţional”. 


Solutie: „identitatea europeană” o va copia pe cea naţională 


Pe românește spus, Uniunea Europeană dorește să creeze o „identitate europeană” imitând modelul naţional. 


Sigur, sigur, nu vă temeţi - această „identitate europeană” nu o va înlocui pe cea naţională, Doamne ferește, nu. Doar o va „suplimenta”. 


Altfel spus, cele cinci elemente fundamentale de mai sus vor deveni zece. Două patrii, două seturi de memorii istorice și mituri comune, două 
culturi de masă comune, două seturi de legislaţie și două economii. Nimic schizoid aici. 

Nu ni se spune de ce această „identitate europeană” ar fi mai puţin imaginară decât cea naţională, dar, dacă tot nu există, se pare că e mai bine să ai mai 
multe. 


Parte dintre elementele constitutive ale structurii supranaţionale din care ar urma să emane „identitatea europeană” sunt deja de multă vreme în lucru: avem 
un soi de economie comună, ori măcar decizii economice majore care se iau la nivel „european”, legislație adoptată la nivel supranaţional care se impune tot 
mai mult asupra celei naţionale, ceva care începe să aducă a cultură de masă comună, mai ales printre tinerii de la orașe (fie ea și o cultură comună de 


inspiraţie americană, nu „europeană”, dar, vorba cântecului, „we are all Americans now”). 


Despre elementul „teritoriu” nu se poate vorbi decât în termeni geografici, și nici măcar acolo nu-i prea clar; un expert european (http://www.robert- 


și la sud, dar nu există nicio limită geografică evidentă a proiectului european către est”. 


schuman.eu/en/european-issues/0466-europe-and-the-identity-challenge-who-are-we) reamintește că „Europa este înconjurată de mări la nord, la vest 
Nu știu dacă precizarea s-a dorit ofensivă sau defensivă, dar ea datează din 2018. Textele fondatoare și principalele acte normative ale Uniunii Europene nu 
conţin cuvântul „teritoriu”, care este asociat teritoriilor naţionale ale statelor membre, ci doar mai vagul „arie”. De la „arie la „patrie” e cale foarte lungă. 
Așadar, dacă economie, legislaţie și dixtracţie comune mai avem, cu „patria”, memoria istorică și miturile comune europene stăm mai prost. 
Așa ajungem la rezoluţia Parlamentului European din 17 ianuarie 2024 privind „conștiința istorică europeană”. 

storie-istorie, da s-o știm și noi 
Așa cum o recunoaște și studiul de fundamentare, dacă memoria colectivă a unei naţii, ca sursă a identităţii naţionale, se bazează pe repere istorice 
evidente, „într-un context supranațional, percepția asupra trecutului se dovedește mult mai eterogenă, iar problemele pe care le pune crearea unei 
memorii colective, ba chiar însăși definirea unor repere istorice, se multiplică”. 
Și încă cum. Nu vreau să fiu nesuferită, dar nu știu câţi cetăţeni ai statelor membre occidentale au adânc înfipt în minte că Imperiul roman s-a prăbușit iniţial 
numai în Apus, continuând să existe în Europa de Est, sub forma Bizanțului, încă o mie de ani, motiv pentru care „evul întunecat” al Europei de Vest nu s-a 
văzut la fel prin zona noastră. 
Ori că Biserica ortodoxă nu a avut nici Reformă, nici Renaștere și nici Contrareformă ori Inchiziţie. 


Ori că europenii ortodocși nu au participat la cruciade, cu atât mai puţin la incursiunea asupra Constantinopolului. 


Asta ca să nu mai spun că nu cred că Mircea cel Bătrân, Ștefan cel Mare ori Mihai Viteazul fac parte din memoria colectivă a vreunei ţări europene 
occidentale, deși ei au fost mari apărători ai creștinătății. 


(De Vlad Țepeș cred că se știe, pentru că el este Dracula, după cum rezultă și din păpușelele grotești care infestează intrarea la Castelul Bran). 
De altfel, același expert citat mai sus ne spune că sinteza „identităţii culturale comune” a „europenilor” este formată din: „realitatea istorică obiectivă 
apărută după prăbuşirea Imperiului Roman” (de Apus, se înțelege), „Biserică”(catolică, se înțelege), „feudalism (curte regală, oraș, ordine 


religioase), universități (Bologna, Praga, Oxford și Paris)”, „Renaștere și Reformă, revoluţie științifică şi arcul Barocului, de la Roma la Praga”. 


Prea puţine elemente din istoria Europei de Est apar pe acest traseu al „identităţii mnemonice” europene. 


Sigur, în oglindă, mă îndoiesc că mulţi români știu mare lucru despre, zic și eu, Outremer, Filip cel Frumos, papii de la Avignon sau Rudolf al II-lea. Nici Otto 
cel Mare nu cred că bântuie memoria colectivă a românilor; cel mai probabil, majoritatea nici nu ar fi auzit de el, dacă președintele Klaus lohannis nu ar fi 


slujba ideii europene, a democraţiei, statului de drept și unităţii continentului”. 


Am dat doar câteva exemple la întâmplare, pentru a ilustra dimensiunile monumentale ale misiunii de a crea o „memorie istorică europeană” comună tuturor 
țărilor situate geografic pe acest bătrân continent. 


0 istorie scurtă, în două acte... 


Este o misiune atât de uriașă încât nici măcar Uniunea Europeană, cu toate capacităţile care-i stau la dispoziţie (inclusiv „legi ale memoriei”), nu și-o 
asumă. De renunţat nu poate, însă, să renunțe, pentru că, așa cum s-a stabilit, fără o „identitate colectivă europeană”, UE nu poate supraviețui. 


Ce face entitatea cu o problemă prea complexă? O simplifică. Masiv. Până la amputare. Potrivit rezoluţiei și documentelor aferente ei, în abordarea Uniunii 
Europene, istoria a început cu Al Doilea Război Mondial. 


Mai ţineţi minte istoria antică, medievală, modernă — dacii, romanii, cngjii, voievozii, Horea-Cloșca-și-Crișan, domnitorii, Tudor Vladimirescu, Răscoala de la 
1907, unirile, Pașopt, Războiul de Independenţă, Primul Război Mondial, treceţi batalioane române, paradisul democratic care a fost perioada interbelică 


sub domnia dinastiei Hohenzollern? Ei bine, uitați-le. 


Istoria europeană, ca sursă de generare a unei „identități europene”, este formată din: Al Doilea Război Mondial (Holocaust), nazism și stalinism 
(acestea două luate împreună). 


Ne explică un articol sintetic (http://theloop.ecpr.eu/the-eus-approach-to-western-and-eastern-european-collective-memory/): 


„Fundamentele memoriei colective europene rezidă în Holocaust, a cărui comemorare a devenit, treptat, tot mai transnaţională. În 1993 și 1995, 
Parlamentul European a adoptat două rezoluții anti-discriminare, indicând o concentrare tot mai intensă pe comemorarea Holocaustului... 


La mijlocul anilor 2000, cele mai multe ţări vest-europene credeau că Holocaustul poate deveni o memorie comună pentru UE. Dar majoritatea 
țărilor est-europene au contestat această viziune. Ele au susținut că un accent exclusiv pe Holocaust ar fi o nedreptate față de victimele altor 
regimuri totalitare... 


Acest contrast între traseele mnemonice ale societăților din Europa de Vest și cea de Est a determinat UE să dezvolte o memorie colectivă 
comună...”. 


Studiul din 2017 privind identitatea europeană explică, pe scurt, același lucru: există,,două modele-cadru de memorie, aflate în concurenţă”: „modelul- 
cadru «unicitatea Holocaustului», care a dat formă culturii vest-europene postbelice, și modelul-cadru «național-socialismul şi stalinismul sunt 
ambele la fel de rele», care este elementul central al eforturilor naţiunilor est-europene de a se împăca cu trecutul lor comunist”. 


În rezoluție, Parlamentul European „își exprimă îngrijorarea cu privire la faptul că în Europa continuă să existe o concurență latentă şi o 
incompatibilitate parțială între diferitele cadre de memorie şi culturi ale memoriei, ca de exemplu între Europa de Vest și Europa de Est...”. 


Studiul afirmă că această tensiune se datorează „interpretărilor divergente date trecutului”. Eu aș fi zis că e din cauza diferenţelor dintre trecuturile 
propriu-zise. 


Noi, în Europa de Est, am mai trăit, după război, un mic incident de vreo jumătate de secol, numit comunism; mă gândesc că asta i-ar tulbura 
oricui „traseul mnemonic”. 


Nu voi zăbovi asupra mirării firești că, dintre toate câte și mai câtele realizări splendide ale civilizației dezvoltate în mii de ani pe acest vechi 
continent, UE a ales să rețină, în memoria colectivă a cetățeanului european pe care încearcă să-l creeze, doar orori. 


Dar, revenind, cu tensiuni sau nu, cele două modele-cadru de traumă exemplară se regăsesc în rezoluţia Parlamentului European, care „recunoaşte seria 
de inițiative trecute și prezente la nivel european pentru a promova o memorie istorică europeană comună, inclusiv Ziua comemorării 
Holocaustului, Ziua europeană a comemorării victimelor tuturor regimurilor totalitare şi autoritare”plus alte câteva documente și programe care se 
referă tot la Holocaust, nazism și stalinism. 


Hai, nu o istorie în două acte, poate în trei... 


O mică muscă-n lapte, totuși. La punctul șase al rezoluţiei, Parlamentul European,recunoaşte crimele comise de regimurile totalitare naziste, fasciste 
și comuniste, precum și în timpul colonialismului, și rolul jucat de aceste crime în modelarea percepțiilor istorice în Europa”. 


Pare un început de ceva aici. Un început de o a treia componentă a „istoriei europene” în viziunea UE. 


Remarcăm, în trecere, că, atunci când e vorba de totalitarism, ni se indică ideologiile politice generatoare (nazism, fascism, comunism), dar la colonialism 
misterul e total. S-au apucat niște țări europene să-și facă colonii prin Africa, Orientul Mijlociu, Asia, America Centrală și de Sud, ba chiar și în Europa, dar 
gata, a trecut; a fost așa, un impuls de moment, câteva secole bune, dar fără vreun resort ideologic particular pe care să-l identificăm și, eventual, să-l 
condamnăm, ca să nu se mai repete. 

Dar sunt prea pricinoasă; aici e istorie, nu farmacie. Sau, cum spune chiar rezoluția, „memoria istorică presupune un anumit grad important de 
subiectivitate, având în vedere că alegerea a ceea ce să ne amintim și a modului în care este interpretat trecutul implică în mod necesar judecăți 


de valoare”. Nimic mai evident. 


Deconcertant ar fi că, la punctul anterior, aceeași rezoluţie afirmă decisiv că „abordarea trecutului necesită cel mai înalt grad de imparţialitate și 
obiectivitate”. 


Mă rog, poate am rămas eu în urmă faţă de standardul recomandat de disonanţă cognitivă și văd contradicții unde nu-s. 
Revin la colonialism. Revin degeaba, că nu se mai zice nimic de el în rezoluţie. Chiar și-așa, mărturisesc că m-am bucurat puţin; zic: totuși, n-am visat. 


Mai e măcar o a treia componentă a istoriei europene, pe lângă Holocaust și nazism-și-stalinism, chiar și în versiunea grav abreviată pe care o promovează 
UE, și anume colonialismul. 


O să spuneţi că e Schadenfreude, dar parcă imigrația (pardon, „migraţia”) din Africa și Asia e legată de acest trecut colonial, nu? Vin oamenii la capitală, să 
vadă și ei moștenirea, cum e și normal. 


Și-apoi, dacă mă înşel cumva cu privire la „migraţie”, există și alte indicii în studiile europene cum că, totuși, colonialismul a existat și produce și azi efecte. 


Colonialism fără colonii 


Unarticol publicat în 2023 (http:/Awww.europenowjournal.org/2023/02/24/decolonizing-european-memory-cultures/) în Europe Now, jurnalul online al Council 


for European Studies de la Columbia University, spune că „Din 2020, mişcarea globală Black Lives Matter a atras atenţia către urmele ubicui ale 
colonialismului european în spații publice și instituții. ... Aceste acțiuni (de protest) au făcut legătura dintre violențele rasiale la care sunt supuse 
zilnic persoanele de culoare din Europa... și lunga istorie a colonialismului european.” 

Până aici, ce să zic; identitatea și conștiința mea istorică de român (că alea europene nu sunt gata încă) îmi asigură doar o postură de chibiţ. 

Dar articolul continuă: 

„Această istorie apare în mod diferit la diverse naţiuni, dar face parte dintr-o moştenire comună, virulentă, a întregului continent (european), 
inclusiv în locuri care nu au avut colonii, ba chiar au fost ele însele colonizate ca parte din imperiile habsburgic, otoman sau rus” (sublinierea 
mea). 


Ptiu, drace. Așa e la omul sărac; și colonist fără colonii să fie, tot e colonizat. 


Articolul ne dă exemplul fostei Iugoslavii, colonizată de toate cele trei imperii menţionate, unde „nemții și sovieticii s-au ciocnit sângeros în secolul XX” 
(D și „mai mult, şerbia — comparată uneori cu sclavia pe plantații — a durat mai mult acolo decât în partea vestică a continentului”. 


Slăbuţ, dar și materialul clientului e ca vai de el. Oricum, se fac eforturi. 


Moșteniri exclusive dar incluzive 


În caz că nu vă mai amintiţi, mișcarea Black Lives Matter a organizat un protest și la București (http://www.youtube.com/watch?v=5mZvOchD2Lc), protest la 
care să tot fi participat vreo zece-cincisprezece persoane care, din textul citit la microfon, par să se fi considerat „de culoare”, deși nu erau nici măcar 
bronzate, și care protestau împotriva „supremaţiei albe” și a discriminării împotriva femeilor și „persoanelor transgen”. 


În caz că nu ne credeam ochilor și urechilor, microfonul a fost apoi pasat, ilustrativ, unei „persoane transgen”, care a citit de pe o foaie că nu vrea să trăiască 
într-o ţară în care persoanele de culoare sunt ucise de poliţie, o ţară care nu își „asumă responsabilitatea asupra secolelor de sclavie, linșărilor și a 
opresiunilor sistematice împotriva persoanelor de culoare” și care nu oprește „moştenirea trans-generaţională a rasismului”. 

Într-un cumul amețitor de funcțiuni, aceeași „persoană transgen” purta o pancartă pe care scria „Sexworkers împotriva rasismului”. 


Și eu, care mă gândeam că, măcar în domeniul ăsta de activitate, beneficiarul muncii ar trebui să poată discrimina și el, cât de cât. 


Din păcate, nu e o digresiune gratuită. Putem observa cu toții, inclusiv din scurtele fragmente de mai sus, multitudinea de alunecări terminologice și 
conceptuale care înconjoară „colonialismul”, ducând la proliferarea categoriilor de victime și, respectiv, de călăi. 


Rezoluţia Parlamentului European privind „conștiința istorică europeană” este plină de trimiteri la „nedreptățile bazate pe gen, pe convingeri și pe 
apartenența etnică”, „combaterea diferitelor forme de intoleranță și inegalitate şi construirea de societăți mai favorabile incluziunii”, 
„stereotipurile de gen, asimetriile de putere şi inegalitățile structurale... adânc înrădăcinate în istoria europeană”; Parlamentul European „regretă 
lipsa unei abordări suficient de multiculturale și care să ia în considerare dimensiunea de gen în predarea istoriei” și „consideră esenţial să se 
abordeze marginalizarea femeilor şi a altor grupuri sociale subreprezentate în istorie şi invită statele membre să pună un accent mai puternic pe 
acest aspect în programele naţionale de învăţământ”. 


Punând aceste frânturi cap la cap, mă tem că colonialismul nu a fost strecurat, chiar și cu jumătate de gură, în strâmta selecţie istorică din care ar trebui să 


emane „identitatea europeană” doar ca recunoaștere a unui trecut incontestabil, la fel ca fascismul, nazismul și comunismul, din dorinţa de a evita repetarea 
unor tragedii istorice. 


Și nici pentru că s-ar pregăti vreo frățească împărțeală atot-europeană a averilor și avantajelor colosale obținute de unele ţări din coloniile lor. 
Prezenţa colonialismului pe lista rușinii pare să anunţe că noi, toți europenii, indiferent dacă țările noastre au avut vreodată colonii sau nu, 


trebuie să împărtășim un sentiment de vinovăţie istorică față de „moștenirea virulentă” a colonialismului, vinovăţie care este o premisă necesară 
acceptării unor politici numite „incluzive”. 


Naraţiuni vechi și noi 


Acum, că am văzut componentele „istoriei europene”, trecem la metodă. Cum se folosește istoria ca instrument de construcţie a unei identități 
transnaţionale? 


Abordarea „indispensabilă”, ne spune studiul de fundamentare, este o concentrare „nu asupra a ce trebuie să ne amintim, ci, mai degrabă, asupra a 
cum ar trebui să ne amintim trecutul”. 


Adică, traduc eu liber, trebuie să internalizăm „the narrative” — naraţiunea, ori scenariul care se impune. Și-apoi, toate detaliile faptice se vor alinia frumos în 
„amintire”, ca puii după rață, susținând scenariul. 


Uniunea Europeană a avut și mai are încă mai multe scenarii de integrare. O sinteză foarte apreciată și des citată în surse europene este un studiu publicat 
în 2016 (http:/Mww.scribd.com/document/626105923/Manners-Murray-European-integrationa-narratives-after-the-Nobel-2016) de lan Manners și 
Philomena Murray sub titlul „The End of a Noble Narrative? European Integration Narratives after the Nobel Peace Prize”. 


Citez din introducere: 


„Contează dacă există sau nu o poveste a integrării europene pe care să o spunem despre evoluția UE de-a lungul ultimelor șase decade? 
Contează dacă avem doar o poveste sau mai multe, ori dacă acea poveste este coerentă şi convingătoare? Contează dacă acea poveste se 
schimbă în timp? Răspunsul nostru la aceste întrebări este că da, contează. Pentru că «naraţiunile sunt poveşti pe care oamenii le spun ca să-și 
priceapă realitatea»”. Strategiile narative, „inclusiv «normele narative»” care dau coerență și structură „textului“, asigură celui care le propune şi 
întreține capacitatea de „a defini «normalitatea» şi legitimitatea” — „legitimarea trecutului și a prezentului în care narațiunile funcționează ca 
justificare a unei entităţi politice ori a unui proiect politic.” 


(Dacă sună obscur, aflaţi că autorii fac trimiteri inclusiv la Lyotard; fac și eu ce pot). 


Pe limba omenească, o entitate politică ori un proiect politic are nevoie de o poveste pe care subiecții să o creadă pentru ca ele să fie percepute ca legitime 
și să-și atingă scopurile. 


Povestea, adică „the narrative”, nu trebuie să fie neapărat adevărată, ci doar suficient de credibilă. 


Manners și Murray trec în revistă câteva dintre naraţiunile integrării europene folosite de UE până acum, începând cu „UE ca vehicul al păcii şi 
reconstrucției după război” (scenariu aplicabil exclusiv Europei de Vest și pentru care UE a primit Premiul Nobel pentru Pace în 2012) și continuând cu 
„New Narrative for Europe”, naraţiunea economică (UE ca „piaţă unică”, UE ca instrument de combatere a șomajului și inflaţiei, etc.), „Europa socială” 
(naraţiune care a rămas într-o poziție secundară față de cea economică) „Europa verde” (care se bate cap în cap cu naraţiunea economică) și „Europa 


globală” (care a trecut prin mai multe etape: UE ca instrument de „îmblânzire a globalizării”, „Europa neoliberală” și „fortăreața Europa”). 


Fiecare dintre aceste naraţiuni a avut o anumită doză de credibilitate, o ancoră mai adâncă sau mai superficială în realitate și o capacitate mai mare sau mai 
mică de repliere în fața intemperiilor. 


În 2019, Ursula von der Leyen propunea și ea o „naraţiune UE all-inclusive” (http:/lop.europa.eulen/publication-detail/-/publication/43a17056-ebf1- 
11e9-9c4e-01aa75ed71a1), ale cărei detalii, dacă vreţi să le aflaţi, citiţi-le și singuri. 


În ce măsură oricare dintre aceste narațiuni va supraviețui multiplelor crize care afectează UE astăzi, rămâne de văzut. 


Europa valorilor în flux 


Dar pare că se profilează o naraţiune nouă, aparent desprinsă de economie și de domeniul social în sensul clasic. Această naraţiune este cea a „valorilor 
europene comune” — demnitatea umană, toleranța, libertatea și egalitatea, solidaritatea și democraţia. 


Această naraţiune are un rol direct în formarea „conștiinței istorice europene”. 


Rezoluţia atrage atenția că „este important să se treacă de la o «cultură europeană a comemorării», care este predominant descendentă și 
preocupată de ceea ce ar trebui să-și amintească europenii, la o «cultură a amintirii», ascendentă și centrată pe cetățeni, bazată pe principii și 
valori europene comune...”. 


Studiul din 2017 detaliază că, pentru a obţine această „cultură a amintirii”, ţările trebuie „să se abțină strict de la orice tentativă de a stabili vreo ierarhie 
a vinei ori a suferinţei ori de la încercarea de a compensa crimele între ele” și să dezvolte „o înțelegere reciprocă care să permită o reconciliere bi- 
și multilaterală”. 


„Inerentă în această abordare este disponibilitatea de a discuta fără rezerve momentele dificile din istoria naţională. S-au făcut deja pași simbolici 
promițători în această direcţie, manifestați în particular prin ceea ce se numește «politici ale regretului»... unde lideri naţionali și-au asumat 
răspunderea pentru faptele rele din trecutul țării lor și s-au angajat în acte publice de expresie a remuşcării”. 


Înainte să apuc să-mi formulez în minte măcar prima dintre multele stupori, studiul continuă: 


„O astfel de abordare lipsită de prejudecăţi (!) a istoriei mai ridică o problemă:renunţarea la ideea de «adevăr istoric» ca o categorie absolută... 
Poate că există fapte istorice, dar nu există un adevăr istoric singular ori static.” 


După care ni se citează din Foucault, care ar fi spus, cum era și de așteptat, că,„,adevărul rămâne întotdeauna intrinsec și, în același timp, face parte 
din structurile de putere existente la un moment dat, modificându-se de-a lungul istoriei”. 


Și, suprem: 


„Tot aşa, adevărul unei persoane nu este în mod necesar şi adevărul alteia. Având în vedere că diferitele culturi, dar și indivizii din acele culturi, 
subliniază diferite aspecte ale adevărului, există o multitudine de «adevăruri» chiar și în același moment istoric.” 


Cine mai are întrebări, nu a fost suficient de atent. „Identitatea europeană” este una în flux, subiectivă, asociată unei „conștiințe istorice europene” dictate, 
foucaultian, de structurile de putere ale zilei. 


Sau, cum a zis Churchill, care era, orice s-ar spune, un causeurmult mai bun decât Foucault: 
„Istoria va fi blândă cu mine, căci intenţionez s-o scriu chiar eu”. 


Dar, dacă identitatea și „conștiința istorică” plutesc în asemenea derivă relativistă, cum mai sunt ele ancorate în „valorile europene” — expresie care evocă, 
oareșcât, ceva definit și peren? 


Mă tem că valorilor li se aplică exact același regim relativist ca și „adevărului istoric”, lucru observat din plin în timpul așa-zisei pandemii. 


Teme pentru acasă 


Aș minţi să spun că mă uimesc prea tare de cele de mai sus. A crea o identitate comună unor milioane de indivizi este treabă grea și de lungă durată chiar și 
când ai la dispoziție creuzetul perfect pe care îl oferă statul național. 


Să încerci s-o faci pe o populaţie enormă, formată din indivizi cu o identitate naţională încă bine conturată, diferențiată cultural și lingvistic, și cu o lungă 
istorie de conflict, este „un act dificil şi potenţial periculos”, ca să citez chiar rezoluția. 


Singurul mod în care poţi încerca s-o faci este printr-un imens proiect de inginerie socială. Caz în care mă gândesc că trebuie propui un „narrative” cât de 
cât plauzibil și convingător, care să aibă importanţă reală în viața subiecţilor; ceva economic, social, ori pacea — naraţiuni propuse cu succes de UE în 
decadele precedente. 


Este de înțeles că astăzi astfel de promisiuni de pace și prosperitate ar fi mai puţin credibile, pentru motive pe care le vedem de dimineaţa până seara la TV. 


Dar asta nu scuză propunerea unui scenariu („Europa valorilor”) nu doar excesiv de abstract, ci și atât de grav decredibilizat că devine un soi de fantezie de 
rulaj. 


Democraţia, de exemplu, este o valoare europeană, dar pe mine nu m-a întrebat nimeni dacă vreau să mi se adauge o „identitate europeană”, 
bazată pe o „conștiință istorică europeană”. 


Zic „adăugare” deși, evident, nu este vorba de o suplimentare mai mult sau mai puţin bipolară, ci de o înlocuire a identităţii și conștiinței istorice naţionale. 
Asta rezultă limpede din rezoluţie, care „invită statele să-şi actualizeze programele de învățământ şi metodologiile de predare curente pentru a 
direcționa atenţia de la istoria naţională către cea europeană și mondială şi pentru a pune accent mai mare pe înțelegerea istoriei 
supranationale”. 


Temele pentru acasă continuă și sunt foarte concrete: Parlamentul European „solicită ca predarea istoriei europene și a integrării europene... să 
devină parte integrantă a sistemelor naționale de învățământ”, cere statelor „să elaboreze în comun un «manual UE» pentru activităţile școlare, 
care să ofere orientări comune, fapte și cifre impartiale pentru predarea istoriei europene” și „să asigure materiale didactice (de istorie) şi formări 
adaptate, care permit profesorilor să se concentreze mai bine asupra aspectelor transnationale și a faţetelor multiple ale istoriei”. 


Plus „combaterea stereotipurilor și a adevărurilor dogmatice («vacile sacre») din istoria naţională”. 


Nu mă întreb care ar fi alea în cazul nostru ca să nu-mi crească tensiunea. 


Avertismente 


Și-apoi, dacă tot faci inginerie socială și le mai și spui subiecţilor c-o faci, n-ar fi bine să urmărești un rezultat închegat, coerent sau măcar funcţional? 
Identitatea și conştiinţa care se propun nu sunt nici una, nici alta, ci doar un cofraj mititel în care să încapă, după nevoi, conținuturile prevalente ale zilei. 


De pildă, pentru moment, prevalentă pare preocuparea pentru prostul obicei al conștiințelor istorice naţionale încă neprelucrate european de a se folosi de 
istorie în scopuri, firește, politice, căci prin politică se exercită drepturile politice care descriu democraţia, care democraţie privește un popor cu conștiință 
istorică naţională, istoria fiind, în mare parte, politică. 


Anul 2024 este un an electoral important în Europa și în multe ţări se observă o ascensiune a unor grupări politice care promovează alte naraţiuni europene 
decât cea dezirabilă astăzi la Bruxelles. Studii pe subiectul așa-ziselor „contra-naraţiuni” ale integrării europene sunt multe. (Exemple AICI 
(http://www.tandfonline.com/doi/full/10.1080/14782804.2021.1949268), AICI (http://www.tandfonline.com/doi/full/10.1080/14782804.2021.1919865? 


Rezoluţia își exprimă această preocupare printr-o serie de avertismente care mă fac să cred că, cel puţin deocamdată, până ne crește nouă 
conștiința istorică europeană aseptică de care am vorbit, ordinea de zi e să ne-o ţinem bine în frâu pe cea existentă, națională, să nu cumva să 
sară de nebună gardul Uniunii. 


Printre altele, Parlamentul European ne avertizează că „istoria nu trebuie niciodată relativizată, denaturată sau falsificată în scopuri politice”. 


Asta-i bună. Păi scopul pentru care UE vrea să relativizeze istoriile naţionale, după cum ni se spune cu subiect și predicat, nu este tot unul politic? O fi altă 
politică, aia bună, sau subiectiv-bună, că altfel nu-mi explic. 


Apoi, Parlamentul European „solicită instituțiilor europene, statelor membre, ţărilor candidate și potenţial candidate, instituţiilor de învățământ și 
actorilor societăţii civile să își intensifice eforturile pentru a promova reconcilierea, să se abțină de la orice încercare de instrumentalizare a 
istoriei în scopuri politice şi să combată revizionismul și negaționistul istoric atât în Uniunea Europeană, cât și în afara acesteia”. 


Rezoluţia, repet, e din 17 ianuarie 2024. Nici nu pot să-mi închipui despre ce-o fi vorba. 

În fine, mai sunt și alte avertismente, dar ultimul e mai degrabă bleg, așa, ca o speranţă necoaptă: Parlamentul European „estimează că amintirile 
colective naţionale vor contribui în cele din urmă la o sferă publică europeană și vor fuziona în cadrul acesteia și că în această sferă culturile 
naţionale de rememorare se vor completa reciproc, în loc să fie în competiţie, iar abordarea istoriei va deveni o chestiune de acţiune civică mai 


degrabă decât politică”. 


Pe această notă fluierată a pagubă se încheie rezoluţia Parlamentului European privind „conștiința istorică europeană”. 


Cui prodest? 


Mă întorc în cerc de unde am plecat și spun: la ce bun tot acest parcurs verbos, contradictoriu și alambicat despre ce inginerii sociale ar urma să se 
execute, pe parcursul mai multor generaţii, dacă mai e timp, și cu șanse de succes pe care nici măcar Parlamentul European nu le prea întrevede? 


Era nevoie, deci, urgent, la acest început de an care numai bun nu se anunţă, de acest document obscur, murat în concepte postmoderne, care 
reușește doar să consterneze cetățenii deja inflamați de lipsa unor soluţii pentru problemele reale, grave și imediate care le ameninţă siguranţa și 
un nivel de trai decent? 


Dacă despre avertismentele politice presărate prin rezoluţie era vorba, cred că ele au fost deja și sunt în continuare amplu exprimate într-o varietate de alte 
discursuri ale reprezentanților Uniunii. 


Dar să edictezi că adoptarea unor poziţii politice nealiniate la Bruxelles este expresia nepermisă a manipulării istoriilor naţionale — manipulare permisă, pare- 


se, doar în scopurile înalte ale „integrării europene” — nu face decât să jignească inteligenţa și să scoată din răbdări cetățeanul de a cărui susținere și 
loialitate Uniunea Europeană are nevoie acum mai mult decât oricând. 


Așadar, nu știu cui folosește această tentativă disperată de a crea un Homo Europaeus Novus, cel fără de rădăcini, fără istorie, fără credinţă și fără 
politică, dar bine traumatizat; știu, însă, că ea este moartă în fașă, ca toate celelalte, câte-au fost. 


Un lucru este cert: când ai nevoie de un Om Nou pentru proiectul tău, înseamnă că nu ai proiect. Și-atunci, ne întrebăm: Quo vadis, Europa? 

De unde este aceasta poza ? 

Asta ca sa nu se mai stie cate crime si jafuri au facut tarile occidentale, de pe urma carora s-au imbogatit, de-a lungul anilor, prin ocupatie, colonizare, inrobire si/sau exterminare 
a populatiilor bastinase. 

Apartenenta nationala traditionala se va include in cea europeana, apoi se va dizolva in aceasta. Nu va mai exista decat notiunea de cetatean europeana iar apartenenta la 
aceasta se va face pe baza aderarii la principiile europene: omul alb e rau, sa fii pe invers e bine, ce-i al tau e al tuturor, slava.. Orice colorat recita cu mana pe pipota sloganurile, 

1 Manifestul Congresului PPE, reunit la 
București, conturează noua direcţie 


2  Noulproiect UE: abolirea istoriei 
(opinii/Noul-proiect-UE-abolirea-istoriei- 


3 Cora Muntean: Fală mare, traistă goală 
(opinii/Cora-Muntean-Fala-mare-traista- 


4 Sorin Roșca Stănescu: Putin revendică 
atentatul (stiri/Sorin-Rosca-Stanescu- 


5 "Cum șide ce să mori la 31 de ani, 
sportiv fiind?” - România, zguduită din 


6 Dr. Geanina Hagimă: Răspunsul 
ANMDMR la petiția referitoare la 


7  Geoingineria climatică, în acțiune: "Scut 
solar” pentru blocarea luminii solare, 


8 Atac cu rachetă împotriva lui Zelenski? 
(ucraina/Atac-cu-racheta-impotriva-lui- 


9  Cioclii războiului și pandemiei au ocupat 
Capitala României. George Simion: 


10 Fost ofiţer de informaţii în armata SUA 

Cel mai eficient mod de a distruge un popor este să-i interzici și să-i anulezi înțelegerea despre propria istorie. - George Orwell 


».Sorin 
Roșca 
Stănescu 


de Sorin Roșca Stănescu 


la pastila SRS! În mod cât se poate de oficial, Kremlinul a revendicat atacul cu dronă desfășurat la Odessa. 
(stiri/Sorin-Rosca-Stanescu-Putin-revendica-atentatul-187991) 

Hagimă 


de Dr. Geanina Hagimă 


În urmă cu o lună am adresat ANMDMR-ului o lista cu 57 de întrebări despre nanotehnologie, nanomedicamente, „vaccinurile” covid dar și cele clasice. 
(opinii/Dr.-Geanina-Hagima-Raspunsul-ANMDMR-la-petitia-referitoare-la-nanomedicamente-vaccinuri-partea-ll-187990) 


on 

de lon Cristoiu 


Jurnalul meu video: Cum s-a transformat într-o sărbătoare națională ținerea congresului PPE la București. Klaus lohannis va fi susținut la șefia NATO de „putinistul” Viktor Orban. 
(opinii/lon-Cristoiu-Romania-fericirea-de-a-fi-halta-187988) 

Muntean de Cora Muntean 


Pe vremuri, casele sătenilor săraci erau văruite, pe dinafară, cu Albastru de Mândră Mărie, un albastru intens, care să facă diferența dintre aceste case și ale celor mai avuți. 
(opinii/Cora-Muntean-Fala-mare-traista-goala-187987) 

Asa cum am spus, mă voi încumeta să argumentez această disfuncționalitate a generaţiei noastre pe care eu, cel nevrednic și neavizat, o consider a fi unul din motivele dezbinării. 

wa 
Corneliu 


Vlad 

Corneliu Vlad vine joi, 7 martie, orele 20.00, la Emisiunea ActiveNews - Starea de Libertate, ca să ne vorbească despre Sfârștul Războiului din Ucraina. 7 martie este și ziua de 
naştere a subtilului și discretului gazetar Radu Pascal 

„Casa Albă nu mai pretinde testare covid pentru cei care intră în contact cu președintele Biden” este titlul unui articol din 4 martie 2024 publicat de Washington Times. 
(opinii/Marius-Mioc-Presedintia-americana-nu-mai-pretinde-testare-covid-pentru-cei-care-intra-in-contact-cu-presedintele-Biden-187975) 

Dorel Timpa: Fugi in zig zag tu bursula proasta, că tu ești cea mai mare criminala din toată lumea... 

